326 



Redeo ad Litteras Tuas. Paterna Opuscula Botanica nuper aliquo- 

 modo a me illustrala Tibi non ingrata fuisse, calculoque Tuo probari 

 gaudeo et pro additis hinc inde notulis Tuis gratias ago. lis, quae de 

 Azaleae Nomine mones nunc lubens subscribo. 



Anil s. Indigo cum floribus et fructibus egregiam iconem vivis 

 coloribus pictam cum specimine sicco, ut et seminibus recentibus proximo 

 Tibi mittam vere. Flos cum flore Dalese Tuae nullatenus convenit. 



Quae de Breynia scribis, non satis capio. Meam iconem, quam ac- 

 curatam esse puto, Jussieo debeo, quae convenit cum ipsa Plumieri. An 

 non itaque errant Parisienses potius, quod Breyniae Plumieri, aliam diver- 

 sam plantam, ut fruetus indicat, substituant. Et qua re Breyniam quam 

 in Generibus Plantarum, recte, ut puto, inter Octandrias locas, in Me- 

 thodo sexuali Polyandriis inseris? Quanta sane metuenda con[fusio] ex 

 facili eiusmodi Mutatione, praeserlim sine addita ratione. 



Veram Theam in Horto Med. Amstelodamensi conspectam fuisse 

 non est quod dubites. Putasne hunc Botanicum, qui primus Theam 

 luculenter descripsit et depinxit Gassinam pro Thea potuisse habere? 

 Accedit, quod ante sexaginta annos, Gassina plane erat incognita. Nunc 

 credo faciie Gassinam, quae Thea Apolodictarum[?], in Hortis Belgii ahisque 

 in defectu verae Theae, pro eadem inperitis demonstrari. 



Santalum, quod folia fert pinnata, est Santalum rubrum ; album vero 

 et citrinum toto genere a rubro diversum, foha, ut vides, habet opposita. 



Quae occasione Euphorbii de varietatibus mones, eatenus mihi pro- 

 bantur, quatenus Studium Botan. facihlant. Mihi hmites specierum et 

 qua ratione a varietatibus differant necdum satis determinati videntur. 

 Sed de hac materia alio tempore forte plura. 



Ad cetera alio tempore respondebo. Nunc accipe binas observationes 

 satis curiosas, Tibi, ut suspicor, ignotas, quae Historiam Botanicae litte- 

 rariam concernunt. 



In Biblioth. Tua Botan, p. 2. lo. Antonii Bumaldi Bibliothecam 

 Bot. librum vocas rarissimum Tibi non visum. Ego Libellum hunc in 

 forma ut vocant 24. in supellectili mea libraria possideo. Scias vero, 

 velim, verum eius Auctorem esse Ovidium Montalbanum '-, alias satis cla- 

 rum, qui sub nomine ficto anagrammatice lätet. Gur fecerit hoc Mont- 

 albanus me fugit; nisi forte, quo liberius et cum excellentiori elogio de 

 se ipso et scriptis suis loqui possit, uti in ipso Tractatulo p. 102 et 103. 

 fecit. Huic Bibliothecae annectitur omnium Graminum ab Auctoribus 

 eousque observatorum, numerosissima Nomenclatura. 



Altera Hortum concernit Farnesianum, cuius cum aliis auctorem 

 facis Tobiam Aldinum, cuius et nomen prae se ferl; quamvis re vera 



